Grønfjelldal skole

Grønfjelldal skole er en grunnskole i Grønfjelldalen i Rana kommune.

Lokaliseringen av skolen etter 1945 utløste strid. Byggearbeidet startet 1946 på Snasen, men ble stanset etter at et vedtak i skolestyret ble forelagt formannskapet i Nord-Rana.Karstensen, 1987, s. 220 I mai 1952 fattet Nord-Rana formannskap et vedtak om brøyting og skolebuss; diskusjonen om stedsvalg ble imidlertid ikke avsluttet før 21. februar 1957. Da ble det vedtatt å holde fast ved Snasen som skolestedet.Karstensen, 1987, s. 221 Skolebygget ble oppført med sløydrom, gymnastikksal og lærerbolig.Karstensen, 1987, s. 221-222

Skolen stod ferdig i 1959 med samlede byggekostnader på kr 236,000,-, hvorav kr 113,000 ble finansiert gjennom tilskudd fra Nordland fylke.Karstensen, 1987, s. 224

Debatten om beliggenheten hadde skapt splid i dalen. I begynnelsen av 1980-årene kom skolen med lærer Bjørn Skogly i spissen til å samle folket om kulturelle aktiviteter – i første rekke musikk. Som et ledd i dette ble skolen omdannet til en kombinert skole- og grendehus. Norsk kulturråd bevilget kr 50,000,- til arbeidet som et prøveprosjekt for andre lokalsamfunn.Karstensen, 1987, s. 222 

Natt til den 3. mars 2007, brant Grønfjelldal skole ned til grunnen.Harald Mathiassen: Vil kjempe for ny skole, Rana Blad, 5. mars 2007 Den 7. november 2009 stod et nytt skolebygg ferdig,Arne Forbord: Stor glede over skoleåpning, Rana Blad, 27. november 2009 og den 22. juni 2010 vedtok Rana kommunestyre at skolen settes i drift høsten 2010.Marit Ulriksen: Jubler for skoleåpning, Rana Blad, 22. juni 2010 Saken skapte debatt og oppmerksomhet utenfor kommunens grenser, da det ble foreslått å legge ned den nyoppførte skolen for å spare penger i en rasjonalisering av skoledriften i Rana.Roy-Arne Salater: Har ikke råd til å bruke splitter ny skole, TV 2 Nyhetene, 25. november 2009Marit Ulriksen: Har ikke råd til å ta ny skole i bruk, Rana Blad, 12. november 2009 Den nye skolen ble tatt i bruk i august 2010,Arne Forbord: Skolestart med åtte elever, Rana Blad, 23. august 2010 med en felles administrativ og pedagogisk ledelse med Storforshei barne- og ungdomsskole.

Skolens administrative og pedagogiske ledelse
Grønfjelldal skole har hatt følgende formenn i skolekommisjonen (skolestyret), samt administrative lærere og rektorer, siden 1923.Karstensen, 1987, side 289-290

Formenn i skolekommisjonen
 1923–1924: Olav Groven
 1924–1928: Kristian Kristiansen
 1929–1938: Sara Øvringmo
 1938: Holger Fjellbakk
 1940–1942: Martin Fagermo
 1942–1943: Sølfest Rebni
 1943–1944: Sara Øvringmo
 1944–1945: Thor W. Hanssen

Administrative lærere og rektorer
 1967–1982: Arvid Pickelner Brodeid (adm. lærer)
 1982–1998: Magni Skogly (adm. lærer/rektor)
 1998
Referanser

Litteratur
Per Karstensen: Ranas skolehistorie. Fra sandskrivebord til dataskjerm, Rana historie- og museumslag, Rønnes Trykk A/S, Mosjøen, juni 1988, ISBN 82-991575-2-8

Kategori:Barneskoler i Rana
Kategori:Utdanningsinstitusjoner etablert i 1959
Kategori:1959 i Norge